OpenLLM-France/wikimedia huggingface dataset:
# Mesa d'edat

Es denomina mesa d'edat a l'òrgan de govern, de caràcter transitori, que presideix inicialment les sessions constitutives d'una cambra legislativa després d'unes eleccions. Les seves funcions es limiten a obrir la sessió, solucionar les qüestions de tràmit inicials i immediatament procedir a la votació de la Taula definitiva, dissolent-se després de l'escrutini. Pren el seu nom del fet que, a l'ésser un òrgan transitori i no electiu, es pren el criteri de l'edat per determinar la seva composició: així, sol presidir-la el càrrec electe de major edat, sent auxiliat en les seves funcions per un o diversos Secretaris, els de menor edat de la Càmera.

## Història

Durant la transició espanyola, en iniciar-se les sessions de les Corts, es va plantejar la qüestió de la Mesa d'edat de la "Junta Preparatòria" del futur nou Congrés dels Diputats. Atès que la composició tradicional d'aquesta Taula implicava que en la cambra baixa la presidenta fos Dolores Ibárruri, destacada figura històrica de l'acabat de legalitzar Partit Comunista d'Espanya, es va dissenyar una composició "mixta" de la institució, per la qual les meses d'edat de Congrés i Senat fossin presidides pel Diputat i Senador que abans presentessin la seva credencial en les Corts, quedant les vicepresidències de les taules per a diputats i senadors de major edat (dues en cadascuna d'elles). Així, finalment la vicepresidència de la Mesa d'edat del Congrés va ser per a la citada Pasionaria i el poeta Rafael Alberti.

## Referències

* ↑ «Reglamento del Congreso de los Diputados». Arxivat de l'original el 2010-12-14. [Consulta: 18 octubre 2018].
* ↑ Reglamento del Senado. Título Primero, Capítulo Primero, Artículo 3.
* ↑ Álvarez Vélez, Mª Isabel Escritos en conmemoración del XXV aniversario de la Constitución Universidad Pontificia de Comillas, 2004. ISBN 84-8468-111-4 Pág. 23.
# Medalla del 70è Aniversari de les Forces Armades Soviètiques

La Medalla del 70è Aniversari de les Forces Armades Soviètiques (rus:Медаль «70 лет Вооружённых Сил СССР») és una condecoració soviètica, creada per Mikhaïl Gorbatxov i instituïda pel Decret de la Presidència del Soviet Suprem de l'URSS del 24 de gener de 1988, en la commemoració del 70è aniversari de les Forces Armades de la Unió Soviètica. El reglament, el disseny i la descripció van ser confirmats en la publicació de la Gaseta del Soviet Suprem de l'URSS nº5 de 1988.
Va ser atorgada a:
* Oficials, sots-oficials i militars reenganxats que estiguessin en servei el 23 de febrer de 1988 a l'Exèrcit Soviètic, la Flota de Guerra, l'Exèrcit de Fronteres, les tropes del Ministeri d'Assumptes Interiors i del Comitè de Seguretat de l'Estat (KGB)
* Els Guàrdies Rojos veterans, a aquells que van prendre part en les operacions militars per la defensa de la Pàtria soviètica, els partisans de la Guerra Civil i de la Guerra Patriòtica.
* Els militars retirats amb 20 anys de servei
* Els Herois de la Unió Soviètica, els que haguessin estat condecorats amb algun orde o amb alguna de les següents medalles: al Valor, d'Uixakov, pel Servei de Combat, de Nàkhimov, dels Treballadors Distingits, de la Distinció Laboral, pel Servei Distingit en la Vigilància Fronterera o per la Preservació de l'Ordre Públic.
Penja a l'esquerra del pit i se situa després de la Medalla del 60è Aniversari de les Forces Armades Soviètiques. L'autor del dibuix va ser el pintor A.B. Juk.
Es concedia en nom de la Presidència del Soviet Suprem pels caps de les unitats i establiments militars, i juntament amb la medalla s'atorgava el certificat corresponent. Se'n van atorgar (aproximadament) unes 9.842.160.

## Disseny

És una medalla de llautó, i té 32mm de diàmetre. A l'anvers de la medalla hi figuren les imatges del pilot, el mariner i el soldat de terra, mirant cap a l'esquerra. Al voltant de la medalla hi ha branques de llorer. A la part superior de la medalla hi ha l'estrella de 5 puntes amb la falç i el martell al centre, i a la interior, les xifres "1918" i "1988" en dues fileres.
Al revers hi ha la inscripció 70 Лет Вооруженных Сил СССР ("70 anys de Forces Armades de l'URSS"), i a sota hi ha una corona de fulles de roure.
La medalla penja d'un galó pentagonal de 24mm d'ample. El color és vermell, i als costats hi ha una franja verda. Al centre de la cinta hi ha una franja blava vorejada de groc.

## Vegeu també

* Medalla del 20è Aniversari de l'Exèrcit Roig
* Medalla del 30è Aniversari de l'Exèrcit i l'Armada Soviètics
* Medalla del 40è Aniversari de les Forces Armades Soviètiques
* Medalla del 50è Aniversari de les Forces Armades Soviètiques
* Medalla del 60è Aniversari de les Forces Armades Soviètiques
# Mendeleevita-(Ce)

La mendeleevita-(Ce) és un mineral de la classe dels silicats, descrit el 2011 en una mostra obtinguda en una serralada de Tadjikistan, a la glacera Darai-Pioz, per Elena Sokolova i col·laboradors. El seu nom honra al químic rus Dmitri Mendeléiev, autor de la taula periòdica.

## Característiques

La mendeleevita-(Ce) és un mineral rar, de fórmula Cs₆(Ce$_{22}$Ca₆)(Si$_{70}$O$_{175}$)(OH,F)$_{14}$(H₂O)$_{21}$, pertany a la classe dels silicats i en la seva composició en destaca la presencia de cations de ceri i de cesi. És transparent, amb índex de refracció 1,578, sense coloració o amb color clar de te, ratlla blanca i llustre vitri. La seva duresa es troba entre 5,0 i 5,5. Els seus cristalls són cúbics. És semblant a la mendeleevita-(Nd).

## Referències

* ↑ Sokolova, E.; Hawthorne, F. C.; Pautov, L. A.; Agakhanov, A. A.; Karpenko, V. YU. «The crystal structure and crystal chemistry of mendeleevite-(Ce), (Cs,☐)6(☐,Cs)6(☐,K)6(REE,Ca,☐)30(Si70O175)(H2O,OH,F,☐)35, a potential microporous material». Mineralogical Magazine, 75, 5, 01-10-2011, pàg. 2583–2596. DOI: 10.1180/minmag.2011.075.5.2583. ISSN: 0026-461X.
* ↑ «Mendeleevite-(Ce)» (en anglès). Handbook of Mineralogy. Mineralogical Society of America. Arxivat de l'original el 2016-04-02. [Consulta: 5 juny 2019].
# Pablo Álvarez Núñez

Pablo Álvarez Núñez (Oviedo, 14 de maig de 1980) és un futbolista asturià, que ocupa la posició de migcampista.

## Trajectòria esportiva

Va començar a destacar al CD Lugo. El 1998 fitxa per l'Sporting de Gijón, que l'hi incorpora al seu filial. La temporada 00/01 hi debuta amb el primer equip per aquell temps a Segona Divisió, tot jugant 4 partits i marcant un gol.
A l'any següent es consolida a l'alineació asturiana, disputant 35 partits. Durant cinc temporades seria peça clau de l'Sporting, amb qui sumaria 161 partits i 25 gols.
L'estiu del 2006 fitxa pel Deportivo de La Corunya, amb qui debuta a primera divisió. A l'any següent és cedit al Racing de Santander, mentre que una lesió l'allunya dels terrenys de joc. Retorna a Galícia la temporada 08/09, en la qual disputa 21 partits.

## Enllaços externs

* Fitxa del jugador
# Antisti Vet

Els Antisti Vet (en llatí: Antistius Vetus) foren una branca de la gens Antístia que portà el cognomen de Vet, que significa 'vell', 'antic'. Es tracta d'una família que començà a tenir rellevància el segle i aC i mantengué personatges influents fins al segle ii dC.
Aquests foren els principals membres de la família:
* Antisti Vet, propretor a la Hispània Ulterior el 68 aC; Juli Cèsar va servir a les seves ordes com a qüestor.
* Gai Antisti Vet, tribú de la plebs el 57 aC
* Gai Antisti Vet, cònsol el 6 aC, fill de l'anterior
* Luci Antisti Vet, cònsol sufecte l'any 28, fill de l'anterior
* Gai Antisti Vet, cònsol l'any 23, germà de l'anterior
* Camerí Antisti Vet, cònsol sufecte l'any 46 i tal vegada fill de l'anterior
* Luci Antisti Vet, cònsol l'any 55 i tal vegada germà de l'anterior
* Gai Antisti Vet, cònsol l'any 50 i germà de l'anterior
* Gai Antisti Vet, cònsol l'any 96 i fill de l'anterior
* Antisti Vet, cònsol l'any 116
* Antisti Vet, cònsol l'any 150 i fill de l'anterior

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1251.
* ↑ Gaffiot, Félix. «Vetus». Dictionnaire Latin-Français. [Consulta: 11 setembre 2020].
* ↑ Plutarc. Vides paral·leles: Cèsar V
* ↑ Fasti Capitolini
Viccionari
# Alestopetersius

Alestopetersius és un gènere de peixos pertanyent a la família dels alèstids que es troba a Àfrica.

## Taxonomia

* Alestopetersius brichardi (Poll, 1967)
* Alestopetersius caudalis (Boulenger, 1899)
* Alestopetersius compressus (Poll & Gosse, 1963)
* Alestopetersius hilgendorfi (Boulenger, 1899)
* Alestopetersius leopoldianus (Boulenger, 1899)
* Alestopetersius nigropterus (Poll, 1967)
* Alestopetersius smykalai (Poll, 1967)

## Referències

* ↑ Hoedeman, J. J., 1951. Studies on African characid fishes I. The tribe Alestidi. Beaufortia Núm. 3: 1-8.
* ↑ uBio (anglès)
* ↑ The Taxonomicon (anglès)
* ↑ GBIF (anglès)
* 1 2 Poll, M., 1967. Revision des Characidae nains Africans. Annales du Musee Royal de l'Afrique Centrale Serie 8 Zoologie Núm. 162: 1-158.
* ↑ Boulenger, G. A., 1899. Matériaux pour la faune du Congo. Zoologie.--Série I. Poissons nouveaux du Congo. Quatrième Partie. Polyptères, Clupes, Mormyres, Characins. Annales du Musee du Congo (Ser. Zoology) v. 1 (fasc. 4): 59-96, Pls. 30-39.
* ↑ Poll, M. & Gosse, J.-P., 1963. Contribution à l'étude systématique de la faune ichthyologique du Congo Central. Annales du Musee Royal de l'Afrique Centrale Serie 8 Zoologie Núm. 116: 43-111, Pls. 1-4.
* 1 2 Boulenger, G. A., 1899. Matériaux pour la faune du Congo. Zoologie.--Série I. Poissons nouveaux du Congo. Quatrième Partie. Polyptères, Clupes, Mormyres, Characins. Annales du Musee du Congo (Ser. Zoology) v. 1 (fasc. 4): 59-96, Pls. 30-39.
* ↑ Poll, M., 1967. Revision des Characidae nains Africans. Ann. Mus. R. Afr. Cent. Ser. 8 Zool. Núm. 162: 1-158.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)
# Charlie Blast's Territory

Charlie Blast's Territory és un videojoc de trencaclosques dissenyat per Scott Kim i llançat per la Nintendo 64 al 1999.

## Jugabilitat

El principal objectiu dels 60 nivells que hi ha al videojoc en el mode puzzle és explotar totes les bombes de la pantalla. Hi ha 6 mons i a cadascun d'ells hi ha 10 nivells, llavors, quan es finalitzen els deu nivells el jugador canvia de món.
* Levels 1-10: Sobre el desert
* Levels 11-20: Sobre la neu
* Levels 21-30: Sobre un lloc tropical
* Levels 31-40: Sobre la selva
* Levels 41-50: Sobre el gel
* Levels 51-60: Sobre el cristall

## Enllaços externs

* (anglès) Charlie Blast's Territory, solucions del joc per "Teary Eyes" Anderson Arxivat 2007-07-18 a Wayback Machine.
* (anglès) El videojoc a IGN
* (anglès) El videojoc a GameSpot
# Abu Ikrima Ziyad

Abu-Íkrima Ziyad ibn Dírham as-Sarraj, més conegut com a Muhàmmad as-Sàdiq, fou un llibert de la tribu Banu Hamdan, considerat el primer agitador abbàssida del Khurasan on va començar a actuar el 718/719 donant suport a Abu-Hàixim Abd-Allah ibn Muhàmmad ibn al-Hanafiyya.
Cridat a Kufa per Muhàmmad ibn al-Hanafiyya, li va jurar lleialtat i fou enviat altre cop al Khurasan on va iniciar la propaganda. Es va fer sospitós al governador Said ibn Abd-al-Aziz Amr al-Haraixí (719-720), però es va fer passar per mercader i se'n va sortir. Va seguir actuant durant dos anys i llavors va anar a Síria, però va tornar a Khurasan en temps del governador Àssad ibn Abd-Al·lah al-Qasrí (723-727), que va detectar les seves activitats i fou advertit que havia de sortir de la província.
Com que no ho va fer, fou detingut i portat davant el governador que, sense massa convicció, va ordenar la seva execució (727).

## Bibliografia

* J. Wellhausen, Das arabische Reich und sein Sturz, Berlin, 1902
# Cova de Borniquèl

La Cova de Borniquèl és un jaciment arqueològic a prop de Borniquèl (en francés: Bruniquel), a Occitània, dins l'estat francés, que conté artefactes culturals que sembla que foren elaborats per neandertals. Segons la datació, els artefactes es feren fa 176.500 anys abans de la nostra era (176.500 ±2.100 anys), molt abans que els humans moderns colonitzassen Euràsia des d'Àfrica. Dos grans anells formats per estalagmites intencionadament trencades, piles d'estalagmites, ossos d'ós cremats i evidència de foc es trobaren a gran profunditat (336 m) de la cova. El treball és molt anterior a qualsevol altre artefacte cultural d'homínids, com ara les pintures de la cova. Com que la datació per radiocarboni només es pot fer servir per a artefactes de menys de 50.000 anys, els científics Jacques Jaubert i Dominique Genty usaren datació urani-tori per a calcular el temps de creació dels instruments abans i després dels talls en les estalagmites. El jaciment arqueològic fou descobert en la dècada dels 1990, però les estructures construïdes amb estalagmites s'analitzaren 20 anys després. Per la fondària, es pot concloure que fa 176.000 anys hi havia antecessors dels humans que exploraven coves profundes duent la seua pròpia il·luminació.
El jaciment només és accessible per a realitzar-hi estudis, però al castell de Borniquèl hi ha una sala d'exhibició dedicada a la cova.

## Referències

* 1 2 ; Verheyden, Sophie; Genty, Dominique; Soulier, Michel; Cheng, Hai «Early Neanderthal constructions deep in Bruniquel Cave in southwestern France» (letter). Nature (online), 25-05-2016. DOI: 10.1038/nature18291.
* ↑ Yong, Ed. «A shocking find in a Neanderthal cave in France». The Atlantic Monthly, 25-05-2016. [Consulta: 25 maig 2016].
* ↑ Surugue, Léa. «Bruniquel cave: Mystery structures created from stalagmites point to complex Neanderthal society». International Business Times, 25-05-2016. [Consulta: 25 maig 2016].
# Mikael Forssell

Mikael Forssell (Steinfurt, 15 de març de 1981) és un exfutbolista finlandès de la dècada de 2000.
Fou 87 cops internacional amb la selecció finlandesa.
Pel que fa a clubs, destacà a Chelsea FC, Crystal Palace FC, Borussia Mönchengladbach, Birmingham City FC, Hannover 96 i Leeds United FC.

## Referències

* ↑ «Mikael Forssell» (en finnish). Suomen Palloliitto (Football Association of Finland). Arxivat de l'original el 3 agost 2013. [Consulta: 11 juny 2013].
* ↑ «Kun Jari Litmanen ja Mikael Forssell tulivat vaihtoon, Suomi joutui vaikeuksiin» (en finnish). Urheiluviikko, 22-02-2009. Arxivat de l'original el 19 de març 2012. [Consulta: 24 setembre 2011].
* ↑ Mikael Forssell, Fitxa a Soccerway
* ↑ «Chelsea FC squad 1998–1999». en.eufo.de. [Consulta: 26 maig 2012].
* ↑ «Perfil a hugmansfootballers.com». Arxivat de l'original el 2019-02-25. [Consulta: 24 febrer 2019].
* ↑ «Alex wishes Forss well». Birmingham City F.C., 02-06-2008. Arxivat de l'original el 4 de novembre 2008. [Consulta: 2 juny 2008].
* ↑ «Forssell completes Hannover deal». BBC Sport, 30-05-2008 [Consulta: 30 maig 2008].
* ↑ «Mikael Forssell» (en alemany). [Consulta: 18 juny 2015].
* ↑ «Mikael Forssell Football Stats». Soccerbase. [Consulta: 13 desembre 2014].
# Parc Nacional de Gunung Leuser

El Parc Nacional de Gunung Leuser és un parc nacional que abasta 7.927 km² al nord de Sumatra, Indonèsia, a cavall de les províncies de Sumatra septentrional i Aceh, que corresponen a una quarta part i tres quartes parts de la porció respectivament. El parc nacional es va establir a la serralada Barisan, porta el nom de Muntanya Leuser (3.119 m), i protegeix una àmplia gamma d'ecosistemes. El santuari d'orangutans a Bukit Lawang es troba dins del parc. Juntament amb els parcs nacionals de Bukit Barisan Selatan, el Kerinci Seblat, i la selva tropical de Sumatra, està inscrita en la llista del Patrimoni de la Humanitat de la UNESCO des del 2004.
El parc nacional té una superfície de 2.500.000 hectàrees i comprèn els tres parcs nacionals de Gunung Leuser, Kerinci Seblat i Bukit Barisan Selatan. Ofereix possibilitats òptimes per a la conservació a llarg termini de la fauna i la flora específiques de Sumatra, compreses moltes espècies en perill d'extinció. A l'àrea protegida hi viuen unes 10.000 espècies vegetals, de les que 17 són endèmiques, així com més de 200 espècies de mamífers i unes 580 espècies de aus, de les que 465 són residents i 21 endèmiques. Entre els mamífers, hi ha 22 espècies asiàtiques que només es troben a l'arxipèlag indonesi i 15 que són exclusives de la regió, en particular, l'orangutan de Sumatra. El paisatge del lloc aporta a més un testimoni biogeogràfic de l'evolució de l'illa.

## Galeria d'imatges

* Orangutan jove al parc
* Camí al cim de la muntanya Kemiri
* Riu Buluh
* Vista de la jungla
* Vila turística
* Paisatge a Mount Leuser

## Referències

* ↑ World Database on Protected Areas: Entry of Gunung Leuser National Park Arxivat 2007-09-29 a Wayback Machine.
* 1 2 Informació sobre el parc nacional a la pàgina de la UNESCO

## Enllaços externs

* Web del Gunung Leuser National Park Arxivat 2014-10-16 a Wayback Machine. (indonesi)
* Gunung Leuser National Park - Facebook
* Informació a Leuser Ecosystem Arxivat 2011-02-27 a Wayback Machine.
* Pàgina web de la Leuser International Foundation
* Info al Ministry of Forestry: Brief description Arxivat 2010-02-05 a Wayback Machine.
# Antissa

Antissa (en llatí Antissa, en grec antic Άντισσα) era una ciutat de l'illa de Lesbos, a la punta oest, propera al cap Sigrios, segons diu Estrabó. La ciutat tenia un port. A la ciutat hi va néixer Terpandre, un músic del segle vii aC que va ser l'inventor de la lira de set cordes.
Es va unir a Mitilene en la revolta contra Atenes durant la guerra del Peloponès l'any 428 aC, i va resistir els primers atacs, però quan Mitilene es va rendir als atenencs Antissa també va caure al seu poder, diu Tucídides. Va ser ocupada i destruïda per Roma l'any 168 aC després de la derrota de Perseu de Macedònia, perquè havia acollit al seu port i havia donat subministraments a les naus d'Antenor, l'almirall del rei Perseu. La població va ser obligada a traslladar-se a Metimna, diuen Titus Livi i Plini el Vell.
Mirsil, citat per Estrabó, diu que Antissa era antigament una illa, i que Lesbos es deia Issa. Plini el Vell diu que Antissa era una de les terres rescatades al mar i unides a terra ferma. Ovidi explica la mateixa història.

## Referències

* ↑ Smith, William (ed.). «Antissa». Dictionary of Greek and Roman Geography (1854). [Consulta: 26 juliol 2021].
# Al-Aziz Uthman ibn Salah-ad-Din

Al-Màlik al-Aziz Abu-l-Fath Uthman Imad-ad-Din ibn Salah-ad-Din —àrab: الملك العزيز أبو الفتح عثمان عماد الدين بن صلاح الدين, al-Malik al-ʿAzīz Abū l-Fatḥ ʿUṯmān ʿImād ad-Dīn b. Ṣalāḥ ad-Dīn— (ca. 1171 - 29 de novembre de 1198) fou sultà aiúbida d'Egipte (1193-1198).

## Biografia

Va néixer vers el 1171. El 1186 Saladí va retirar el govern d'Alep (Síria del Nord) al seu germà Abu-Bakr (després al-Àdil I) i va nomenar al seu propi fill adh-Dhàhir 1186-1216 que tenia menys de 15 anys. Al mateix temps, el seu fill Al-Aziz Uthman va rebre el govern d'Egipte i un altre fill, al-Àfdal, va rebre Damasc (Síria i Palestina); el seu germà Abu-Bakr va rebre Mesopotàmia (Al-Jazira i Diyar Bakr).
Mort Saladí la nit del 3 al 4 de març de 1193, al-Aziz el va succeir com a sultà d'Egipte, però Saladí havia disposat que el seu fill gran al-Afdal tindria l'alta sobirania sobre tots els dominis aiúbides; no obstant el degà de la família era el seu oncle Abu Bakr. Els zengites de Mossul i Sindjar i els ortúquides de la Djazira no van reconèixer al-Afdal com a sobirà. Af-Afdal va destituir als ministres del seu pare i va nomenar al seu lloc a un administrador religiós, al-Ziya ibn al-Athir, i es va dedicar als plaers.
Els ministres destituïts es van refugiar a Egipte amb al-Aziz al que van incitar a lluitar contra el seu germà. A finals de maig de 1194 al-Aziz va assetjar Damasc i al-Afdal va cridar al seu oncle Abu Bakr en suport. Abu Bakr es va declarar protector del seu nebot de Damasc i va aconseguir que l'altra nebot al-Aziz desistís de conquerir Damasc i retornés a Egipte. Però el 1195 al-Aziz va retornar a Damasc i la va tornar a assetjar. Aquesta vegada Abu Bakr va aconseguir que alguns dels amirs d'al-Aziz desertessin i aquest va retornar a Egipte, perseguit per al-Afdal sense èxit sent finalment obligat per Abu Bakr a retornar a Damasc on va seguir augmentant la seva impopularitat.
Finalment el juny de 1196 Abu Bakr i al-Aziz es van posar d'acord i van atacar junts a al-Afdal a Damasc ocupant la ciutat el 3 de juliol de 1196. Al-Afdal fou enviat al petit feu de Salkhad i Abu Bakr va assolir el poder a Damasc com al-Adil I, però reconeixent al-Aziz com a sultà suprem aiúbida, encara que era ell mateix el que tenia major poder i antiguitat.
El 1198, Al-Aziz Imad ad-Din va caure de cavall durant una cacera a la vora de les Piràmides i va morir de les ferides el 29 de novembre de 1198. El va succeir el seu fill al-Mansur ibn al-Aziz.

## Notes

* ↑ Grousset, pàgines 720-721.
* ↑ R. Grousset, pàgines 174-178 i Maalouf, pàgines 250-251.
* ↑ Grousset, pàgina 198.

## Fonts

* René Grousset, Histoire des Croisades, 1935
* Amin Maalouf, Les croisades vues par les Arabes, éd. Jean-Claude Lattès, 1983

## Vegeu també

* Aiúbides

## Enllaços externs

* الأيوبيون/بنو أيوب في مصر Dinastia dels Aiúbides d'Egipte (en àrab)]
* Janine et Dominique Sourdel, Dictionnaire historique de l'islam, Éd. P.U.F., ISBN 978-2-130-54536-1 Ayyoubides pp. 121–122.
* Ganaalogie de la dinastie Aiúbida Arxivat 2009-07-13 a Wayback Machine.
* fanaticus.org Ayyubid Egyptian Arxivat 2007-08-07 a Wayback Machine.
# Cleònim

Cleònim és el nom dels següents personatges:
* Cleònim d'Atenes, orador atenenc
* Cleònim, militar espartà
* Cleònim d'Esparta, príncep espartà.
# Abu Hassan

Abu Hassan és una obra dramaticomusical en un acte composta per Carl Maria von Weber sobre un llibret en alemany de Franz Carl Hiemer, basat en Les mil i una nits de valor desconegut. Es va estrenar el 4 de juny de 1811 al Residenztheater d'Altstadt-Lehel.

## Referències

* ↑ «Dades de l'òpera» (en alemany). Operone. Arxivat de l'original el 25 de setembre 2017. [Consulta: 18 maig 2018].
# Microdillus peeli

Microdillus peeli és una espècie de mamífer rosegador de la família dels múrids. Tan sols se n'han trobat exemplars a Somàlia, però probablement també té presència a les parts adjacents d'Etiòpia i Kenya. Es tracta d'un animal nocturn. Els seus hàbitats naturals són les planes rocoses i els herbassars semidesèrtics. Es desconeix si hi ha cap amenaça significativa per a la supervivència d'aquesta espècie.
L'espècie fou anomenada en honor del naturalista, explorador i caçador britànic Charles Victor Alexander Peel.

## Referències

* ↑ Schlitter, D.; Granjon, L. Microdillus peeli. UICN 2008. Llista Vermella d'espècies amenaçades de la UICN, edició 2008, consultada el 7 juliol 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 313. ISBN 978-0801893049.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Pas cobert de la Tallada

Pas cobert de la Tallada és una obra del poble de la Tallada, al municipi de Sant Guim de Freixenet (Segarra) inclosa a l'Inventari del Patrimoni Arquitectònic de Catalunya. La Tallada va ser reconquerit i repoblat a partir de la segona meitat del segle xi.

## Descripció

Pas cobert delimitat per dos portals d'accés que permetia l'accés a l'interior del clos primitiu de la vila. El primer d'entrada des de l'exterior ha estat modificat substituint la pedra per un arrebossat exterior i presenta una estructura d'arc apuntat. Pel pas interior està cobert per una estructura allindada que desdibuixa el seu primitiu estat però reforça tota l'estructura.

## Referències

* 1 2 «Pas cobert de la Tallada». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].